Ιωσηφίνα Καρολίνα του Βελγίου

Η Ιωσηφίνα Καρολίνα του Βελγίου (Joséphine Caroline de Belgique, 18 Οκτωβρίου 1872 - 6 Ιανουαρίου 1958) ήταν κόρη του Φίλιππου, Κόμη της Φλάνδρας.

Βιογραφία
Η Ιωσηφίνα Καρολίνα Μαρία Αλβερτίνα γεννήθηκε στις 18 Οκτωβρίου 1872 στις Βρυξέλλες, και ήταν το τέταρτο παιδί και η νεότερη κόρη του Φίλιππου, Κόμη της Φλάνδρας, και της Μαρίας του Χοεντσόλλερν-Ζίγκμαρινγκεν.

Στις 28 Μαΐου 1894 παντρεύτηκε τον Κάρολο Αντώνιο του Χοεντσόλλερν στις Βρυξέλλες. Μαζί απέκτησαν τέσσερα παιδιά:
την Στεφανία Ιωσηφίνα Καρόλα Φιλιππίνη Λεοπολδίνη Μαρία (1895-1975), παντρεύτηκε τον Ιωσήφ Ερνέστο Φούγκερ του Γκλετ. Δεν απέκτησαν παιδιά.
την Μαρία Αντωνία Βιλελμίνη Αυγούστα Βικτωρία (1896-1965), παντρεύτηκε τον Έγκον Άυρλ του Βάλντγκρις και Λίμπεναϊχ. Απέκτησαν 4 παιδιά.
τον Αλβέρτο Λουδοβίκο Λεοπόλδο Τάσσιλο (1898-1977), παντρεύτηκε την Ίλσε Μαργαρίτα φον Φρίντεμπουργκ. Απέκτησαν 5 παιδιά.
την Ερριέτα Λεοπολδίνη Βιλελμίνη (29 Σεπτεμβρίου-3 Οκτωβρίου 1907).

Ζούσαν στο Κάστρο Nέϊμντι του Ρήνου και είχαν έναν ευτυχισμένο γάμο. Κατά τη διάρκεια του Α΄ Παγκοσμίου Πολέμου, έκανε το σπίτι της στρατιωτικό νοσοκομείο για τραυματίες στρατιώτες, ενώ ο σύζυγός της υπηρέτησε ως πρώσος αντιστράτηγος.

Πέθανε στις 6 Ιανουαρίου 1958 στο Ναμύρ σε ηλικία 85 ετών. Είναι θαμμένη στη Μονή των Αδελφών της Παναγίας στο Ναμύρ.

Τίτλοι
18 Οκτωβρίου 1872 – 28 Μαΐου 1894: Η Βασιλική Υψηλότητα Πριγκίπισσα Ιωσηφίνα Καρολίνα του Βελγίου, Πριγκίπισσα της Σαξονίας-Κοβούργου & Γκότα, Δούκισσα της Σαξονίας
28 Μαΐου 1894 – 6 Ιανουαρίου 1958: Η Βασιλική Υψηλότητα Πριγκίπισσα Καρόλου Αντωνίου του Χοεντσόλερν, Πριγκίπισσα του Βελγίου, Πριγκίπισσα της Σαξονίας-Κοβούργου & Γκότα, Δούκισσα της Σαξονίας

Τιμητικές διακρίσεις
  Βασίλειο της Πορτογαλίας: Κυρία Μεγαλόσταυρου του Τάγματος της Αγίας Ισαβέλλας, 19 Ιουνίου 1894
  Βασίλειο της Βαυαρίας: Κυρία του Τάγματος της Αγίας Ελισάβετ, 1900
  Γερμανική Αυτοκρατορία: Κυρία του Τάγματος της Λουίζας

Παραπομπές

Οίκος της Σαξονίας-Κόμπουργκ & Γκότα
Οίκος των Χοεντσόλερν
Βέλγοι ευγενείς
Πριγκίπισσες του Βελγίου
Πριγκίπισσες της Γερμανίας
Πριγκίπισσες του Χοεντσόλερν-Ζίγκμαρινγκεν
Πριγκίπισσες της Σαξονίας-Κόμπουργκ & Γκότα